gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9265, del 27-01-2022 (2022/275)

RESOLUCIÓ d'11 de gener de 2022, de la presidència del Consorci Espacial Valencià, per la qual es dona publicitat a delegacions de competències de la Junta de Govern.
----------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/275


Data del document
:   11-01-2022

Organisme emissor
:   Consorci Espacial València

Tipus de document
:   Resolució

RESOLUCIÓ d'11 de gener de 2022, de la presidència del Consorci Espacial Valencià, per la qual es dona publicitat a delegacions de competències de la Junta de Govern. [2022/275]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOGV 6227, 16.03.2010), atribueixen a la seua Junta de Govern diferents competències en relació a la gestió ordinària d'aquest.  
Reunida Junta de Govern esmentada, en data 13 de desembre de 2021, va adoptar dos acords de delegació d'aquestes competències, tot això de conformitat amb els mencionats Estatuts.  
En virtut d'açò, considerant el que disposa l'article 131 de la Llei 39/2015, d'1 d'octubre, del procediment administratiu comú de les administracions públiques, aquesta presidència resol:  
  
Primer  
Donar publicitat a través de la inserció en el Diari Oficial de la Generalitat Valenciana, a les següents delegacions de competències efectuades per la Junta de Govern del Consorci Espacial Valencià, amb l'abast que igualment es determina:  
1. Delegació de la Presidència del VSC en el director gerent per a contractar o rescindir relacions laborals amb el personal fix que haja de prestar els seus serveis en el VSC.  
2. Delegació de la Junta de Govern en el director gerent per a la formalització de convenis d'assistència jurídica amb l'Advocacia General de l'Estat.  
  
Contra aquesta resolució, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb què estableix els articles 10.1 a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja mencionats, de conformitat amb què disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que els interessats puguen interposar qualsevol altre que estimen procedent.  
  
  
València, 11 de gener de 2022.- La consellera d'Innovació, Universitats, Ciència i Societat Digital, i presidenta del Consorci Espacial Valencià: Carolina Pascual Villalobos.
Diari Oficial de la Generalitat Valenciana


Sumari del DOGV 9284, del 23-02-2022 (2022/800)

Informació pública de la sol.licitud de concessió demanial per a l'explotació de l'estació de subministrament de combustible del port de la Vila Joiosa.
--------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/800


Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Informació pública de la sol.licitud de concessió demanial per a l'explotació de l'estació de subministrament de combustible del port de la Vila Joiosa. [2022/800]  
La Confraria de Pescadors de la Vila Joiosa ha presentat una sol·licitud de concessió demanial per a explotar l'estació de subministrament de combustible del port de la Vila Joiosa.  
En compliment del que disposa l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptat des de l'endemà de la publicació en el Diari Oficial de la Generalitat Valenciana, a fi que puga ser examinat i s'hi presenten les al·legacions que s'estimen oportunes.  
  
L'expedient queda de manifest en les dependències següents:  
Conselleria de Política Territorial, Obres Públiques i Mobilitat  
Servei d'Administració de Ports i Aeroports  
c/ Democràcia, 77. Ciutat Administrativa 9 d'Octubre, torre 1, planta 10. 46336 València  
  
València, 27 de gener de 2022.- La directora general de Ports, Aeroports i Costes: María Luisa Martínez Mora.
Diari Oficial de la Generalitat Valenciana


Sumari del DOGV 9386, del 19-07-2022 (2022/6756)

Qüestió d'inconstitucionalitat número 1096-2022, en relació amb la disposició transitòria 11 de la Llei 5/2014, de 25 de juny, d'ordenació del territori, urbanisme i paisatge de la Comunitat Valenciana, en les redaccions donades per la Llei 13/2016, Llei 27/2018, Llei 9/2019 i Llei 3/2020, així com amb la disposició transitòria 20 del Decret legislatiu 1/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   IV. ADMINISTRACIÓ DE JUSTÍCIA

Número del document
:   2022/6756


Data del document
:   30-06-2022

Organisme emissor
:   Tribunal Constitucional

Tipus de document
:   Anunci

Anàlisi jurídica

Qüestió d'inconstitucionalitat número 1096-2022, en relació amb la disposició transitòria 11 de la Llei 5/2014, de 25 de juny, d'ordenació del territori, urbanisme i paisatge de la Comunitat Valenciana, en les redaccions donades per la Llei 13/2016, Llei 27/2018, Llei 9/2019 i Llei 3/2020, així com amb la disposició transitòria 20 del Decret legislatiu 1/2021. [2022/6756]  
El Ple del Tribunal Constitucional, per provisió de 30 de juny de 2022, ha acordat admetre a tràmit la qüestió d'inconstitucionalitat número 1096-2022 plantejada per la Secció 1a de la Sala Contenciosa Administrativa del TSJ de la Comunitat Valenciana, en el procediment 73-2019, en relació amb la disposició transitòria 11 de la Llei 5/2014, de 25 de juny, d'ordenació del territori, urbanisme i paisatge de la Comunitat Valenciana, en les redaccions donades per la Llei 13/2016, Llei 27/2018, Llei 9/2019 i Llei 3/2020, així com la disposició transitòria 20a del Decret legislatiu 1/2021, i, de conformitat amb el que es disposa en l'article 10.1 c) LOTC, reservar per a sí el coneixement de la present qüestió.  
  
De conformitat amb el que s'estableix en l'art. 37.2 LOTC, els qui siguen part en el procediment 73-2019, podran personar-se davant aquest tribunal dins dels quinze dies següents a la publicació del present edicte en el Boletín Oficial del Estado.  
  
Madrid, 30 de juny de 2022.- El secretari de Justícia del Ple del Tribunal Constitucional: Alfonso Pérez Camino.
Diari Oficial de la Generalitat Valenciana


Sumari del DOGV 9356, del 07-06-2022 (2022/4921)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria de fusteria de fusta en el terme municipal d'Altea. Referència DIC-21/0679.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4921


Data del document
:   18-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria de fusteria de fusta en el terme municipal d'Altea. Referència DIC-21/0679. [2022/4921]  
Havent-se admés a tràmit, d'acord amb el que es preveu en el text refós de la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-21/0679, promoguda per Fusteria Sant Rafael, SL, per a regularització d'indústria de fusteria de fusta, situada en polígon 10, parcel·la 125, del terme municipal d'Altea, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 223.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la Plataforma Urbanística Digital en el següent enllaç: https://ovius.gva.es/oficina\_tactica/?idioma=es\_es#/tramita/25830/25569. Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant trucant al telèfon PROP 012 (607 882 545), citant la referència DIC corresponent.  
  
  
Alacant, 18 de maig de 2022.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9275, del 10-02-2022 (2022/946)

CORRECCIÓ d'errades de la Resolució de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana amb càrrec al pressupost de l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9275

Data del DOGV
:   10-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/946


Data del document
:   04-02-2022

Organisme emissor
:   Institut Valencià de Competitivitat Empresarial

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * ajuda pública

CORRECCIÓ d'errades de la Resolució de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana amb càrrec al pressupost de l'exercici 2022. [2022/946]  
  
Advertides errades en la Resolució de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana amb càrrec al pressupost de l'exercici 2022, publicada en el Diari Oficial de la Generalitat Valenciana (DOGV) núm. 9264, de 26 de gener de 2022, es procedeix a la correcció d'aquestes en els següents termes:  
  
En l'article 5.3 de la resolució,  
On diu:  
«3. Característiques de la subvenció: el percentatge de subvenció serà del 50 % de l'import dels costos subvencionables, sense que la quantia de subvenció puga superar els 75.000 euros per projecte. L'import de la subvenció coincidirà amb el de les sis últimes quotes d'amortització del préstec.»  
  
Ha de dir:  
«3. Característiques de la subvenció: el percentatge de subvenció serà del 50 % de l'import dels costos subvencionables, sense que la quantia de subvenció puga superar els 100.000 euros per projecte. L'import de la subvenció coincidirà amb el de les sis últimes quotes d'amortització del préstec.»  
  
València, 4 de febrer de 2022.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 9494, del 21-12-2022 (2022/11932)

Oferta d'ocupació pública per a l'any 2022.
-------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11155


Data del document
:   25-11-2022

Organisme emissor
:   Ajuntament de Rojales

Tipus de document
:   Anunci

Descriptors 

:   * Rojales
    * concurs administratiu

Oferta d'ocupació pública per a l'any 2022. [2022/11413]  
Per Resolució d'alcaldia número 1330/2022, de data 25 de novembre de 2022, es va aprovar l'oferta d'ocupació pública corresponent a les places que a continuació es ressenyen per a l'any 2022.  
  
Personal funcionari  
  
Grup Subgrup Denominació Vacants  
C C1 Agent de policia local 5  
A A2 Inspector policia (lliure) 1  
A A2 Inspector policia (promoció interna) 1  
A A2 Tècnic gestió administrativa 1  
A A2 Tècnic gestió econòmica 1  
APST APST Ordenança 1  
APST APST Conserge col·legi 1  
C C2 Auxiliar de biblioteca 1  
  
  
Personal laboral  
  
Categoria laboral Denominació Vacants  
C2 Auxiliar ajuda a domicili 1  
  
  
En compliment de l'article 91 de la Llei 7/1985, de 2 d'abril, de la Llei reguladora de les bases de règim Local, l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.  
  
Contra la present resolució, que posa fi a la via administrativa, es pot interposar alternativament o recurs de reposició potestatiu davant l'alcalde d'aquest ajuntament, en el termini d'un mes a comptar de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el jutjat contenciós administratiu d'Elx o, a la seua elecció, el que corresponga al seu domicili, en el termini de dos mesos, a comptar de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que es puga interposar qualsevol altre recurs que es poguera estimar més convenient en dret.  
  
  
Rojales, 25 de novembre de 2022.- L'alcalde president: Antonio Pérez García.
Diari Oficial de la Generalitat Valenciana


Sumari del DOGV 9406, del 17-08-2022 (2022/7317)

RESOLUCIÓ de 27 de juliol de 2022, de la Universitat Jaume I, per la qual es nomenen catedràtiques i catedràtics d'universitat.
-------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/7317


Data del document
:   27-07-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de juliol de 2022, de la Universitat Jaume I, per la qual es nomenen catedràtiques i catedràtics d'universitat. [2022/7317]  
Vista la proposta formulada per les comissions nomenades per a jutjar els concursos de promoció interna, convocats per la Resolució de la Universitat Jaume I de 23 de maig de 2022 (BOE 30.05.2022), per a la provisió de places de càtedra d'universitat, i havent complit els requisits establits en les bases de la convocatòria.  
  
Aquest rectorat, fent ús de les atribucions conferides per l'article 20.1 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, i altres disposicions concordants, ha resolt aprovar els expedients dels referits concursos i, en virtut d'això nomenar catedràtiques i catedràtics d'universitat al professorat relacionat en l'annex adjunt.  
  
Castelló de la Plana, 27 de juliol de 2022.- El vicerector d'Ordenació Acadèmica i Professorat (p. d. R 24.05.2022 de la rectora, DOGV 27.05.2022): Joaquín Beltrán Arandes.  
  
  
ANNEX  
  
Nom Àrea de coneixement Departament  
Víctor Flors Herrero Bioquímica i Biologia Molecular Biologia, Bioquímica i Ciències Naturals  
Eva Camacho Cuena Fonaments de l'Anàlisi Econòmica Economia
Diari Oficial de la Generalitat Valenciana


Sumari del DOGV 9497, del 26-12-2022 (2022/12854)

RESOLUCIÓ de 21 de desembre de 2022, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es notifica i s'emplaça als interessats en el procediment ordinari número 5/000358/2022 a comparéixer en la via jurisdiccional
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/12754


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

RESOLUCIÓ de 21 de desembre de 2022, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es notifica i s'emplaça als interessats en el procediment ordinari número 5/000358/2022 a comparéixer en la via jurisdiccional [2022/12020]  
Per acord dictat en la Sala Contenciosa Administrativa, Secció 5a, del Tribunal Superior de Justícia de la Comunitat Valenciana en el recurs referenciat com a procediment ordinari núm. 5/000358/2022, interposat per Fundació Antonio Moreno, sobre Contractes Administratius, contra Desestimació presumpta per silenci administratiu de la Generalitat Valenciana, Vicepresidència i Conselleria d'Igualtat i Polítiques Inclusives en reclamació administrativa prèvia de la quantitat de 58.678,80 euros en concepte d'interessos de demora, referits a determinades factures relatives al «Contracte del Servei d'Atenció Immediata amb caràcter d'emergència per a atendre joves estrangers no acompanyats (MENES)», Expedient CNEM 18/03-3/10, Lot 1; figurant com a part demandada Conselleria d'Igualtat i Polítiques Inclusives de la Generalitat Valenciana, de conformitat amb el que es disposa en els articles 48 i 49 de la llei 29/1998, de 13 de juliol reguladora de la jurisdicció contenciosa administrativa, es notifica als possibles interessats que pogueren resultar afectats per la interposició del recurs de referència, emplaçant-los perquè puguen comparéixer en qualitat de demandats, si al seu dret convé, en el termini de 9 dies, comptats des de l'endemà de la seua publicació, i comparéixer degudament representats en la forma establida en els articles 23.2 i 23.3 de l'esmentada llei jurisdiccional.  
  
  
València, 21 de desembre de 2022.- El sotssecretari de la Vicepresidència i Conselleria d'Igualtat i Polítiques Inclusives.
Diari Oficial de la Generalitat Valenciana


Sumari del DOGV 9322, del 21-04-2022 (2022/3357)

Informació pública de l'actualització de tarifes de subministrament d'aigua potable de Silla per a l'any 2022.
--------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3357


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable de Silla per a l'any 2022. [2022/3357]  
S'informa per a general coneixement, que amb data 1 de març de 2022 es va presentar a tràmit, davant la Comissió de Preus de la Generalitat Valenciana, la sol·licitud de modificació de tarifes de subministrament domiciliari en Silla, i una vegada transcorreguts els terminis preceptius sense haver rebut al·legacions a aquesta, i atenent al que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
AIGUA POTABLE   
 Quota de servei Tots   
 Consums inferiors a 11 m³/trim. 4,3198 €/trimestre  
 Consums superiors a 11 m³/trim. 0,4484 €/m³  
 Tots   
   
Quota consum   
Euros/m³   
 Límits trimestral m³   
 Bloc I fins a 29 0,809   
 Bloc II entre 30 i 90 1,126   
 Bloc III més 90 1,400   
 Municipal 0,809   
 Drets de connexió 23,9766 €  
 Venda de comptador 27,8974 €  
  
  
  
Sobre les presents tarifes s'aplicarà IVA d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 12 d'abril de 2022.- El conseller delegat: Dionisio García Comín.